CELEX: 62013TN0219
Language: da
Date: 2013-04-16 00:00:00
Title: Sag T-219/13: Sag anlagt den 16. april 2013 — Ferracci mod Kommissionen

8.6.2013   
            
            
               DA
            
            
               Den Europæiske Unions Tidende
            
            
               C 164/23
            
         Sag anlagt den 16. april 2013 — Ferracci mod Kommissionen
   (Sag T-219/13)
   2013/C 164/39
   Processprog: italiensk
   
      Parter
   
   
      Sagsøger: Pietro Ferracci (San Cesareo, Italien) (ved advokaterne A. Nucara og E. Gambaro)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 19. december 2012 annulleres i medfør af artikel 263 TEUF.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål er anlagt til anfægtelse af Kommissionens afgørelse K(2012) 9461 endelig af 19. december 2012, der erklærer den støtte, som i form af fritagelse for den kommunale skat på fast ejendom (ICI) er blevet ydet til ikke-kommercielle enheder, der udøver visse aktiviteter, uforenelig med det indre marked, uden dog at anordne tilbagesøgning heraf, og som fastslår, at den favorable behandling af kirken og visse sportsklubber i henhold til artikel 149 i den konsoliderede lov om indkomstbeskatning (Testo unico delle imposte sul reddito (TUIR) og fritagelsen for kommunalskat (Imposta Municipale Propria) (IMU), som er blevet indrømmet visse enheder, som udøver bestemte former for aktiviteter, ikke udgør statsstøtte.
   Sagsøgeren har til støtte for søgsmålet fremsat fire anbringender.
   
               1)
            
            
               Første anbringende om tilsidesættelse og ukorrekt anvendelse og fortolkning af artikel 14 i forordning (EF) nr. 659/1999.
               
                           —
                        
                        
                           Det gøres herved gældende, at Kommissionen til trods for at have fastslået, at der var tale om en tilsidesættelse af artikel 107 TEUF og artikel 108 TEUF, ikke anordnede tilbagesøgning af nævnte statsstøtte. Sagsøgeren gør herved gældende, at der ikke foreligger nogen særlige omstændigheder, som bevirker, at det er absolut umuligt at gennemføre tilbagesøgningen, og at der under alle omstændigheder ikke er ført bevis for, at det er absolut umuligt.
                        
                     
         
               2)
            
            
               Andet anbringende om tilsidesættelse og ukorrekt anvendelse af artikel 107, stk. 1, TEUF
               
                           —
                        
                        
                           Det gøres herved gældende, at Kommissionen i den anfægtede afgørelse har fastslået, at den støtteforanstaltning, som Den Italienske Republik har vedtaget ved hjælp af TUIR’s artikel 149, stk. 4, ikke udgør statsstøtte i henhold til TEUF. Kommissionen har navnlig fastslået, at der ikke foreligger nogen selektiv fordel. Sagsøgeren har derimod anført, at den omhandlede bestemmelse giver civilretligt anerkendte gejstlige organer og amatørsportsklubber en selektiv fordel og desuden opfylder alle de andre betingelser for, at der er tale om statsstøtte i henhold til artikel 107, stk. 1, TEUF.
                        
                     
         
               3)
            
            
               Tredje anbringende om tilsidesættelse og ukorrekt anvendelse af artikel 107, stk. 1, TEUF
               
                           —
                        
                        
                           Det gøres herved gældende, at Kommissionen i den anfægtede afgørelse har fastslået, at den støtteforanstaltning, som Den Italienske Republik har vedtaget ved hjælp af nævnte fritagelse for IMU, ikke udgør statsstøtte i henhold til TEUF. Kommissionen har navnlig fastslået, at de enheder, som kan benytte sig af fritagelsen for IMU, ikke er »virksomheder«. Sagsøgeren har derimod anført, at de enheder, som kan benytte sig af fritagelsen, er virksomheder i henhold til fællesskabsretten, og at alle betingelser for, at der er tale om statsstøtte i henhold til artikel 107, stk. 1, TEUF, er opfyldt.
                        
                     
         
               4)
            
            
               Fjerde anbringende om tilsidesættelse af artikel 296 TEUF
               
                           —
                        
                        
                           Det gøres herved gældende, at den anfægtede afgørelse skal annulleres, når henses til afgørelsens manglende begrundelse i forhold til alle de ovennævnte anbringender, hvilket er i strid med artikel 296 TEUF.